《{石枭}矶孙夫人庙》
清代·彭绍升

玉佩云旗下碧穹，寒矶日落冷青枫。贞心不梦荒山雨，浊浪常流古庙风。

降表忽闻传邺下，义师谁见定关中。苍茫家国无穷泪，洒向空江怨吕蒙。

作者简介：（1740—1796）江苏长洲人，字允初，号尺木，自号知归子。彭启丰子。乾隆三十四年进士，选知县，不就。专心读书，喜佛学，留心当代掌故，对清初大吏和学者的行事、议论，均有辑述。有《二林居集》、《一行居集》。